Blev helt vild da jeg så forslaget med biblioteket, er selv helt vild med det! For jer der ikke ved det, har det fået en pris for Danmarks sejeste bibliotek (eller flotteste eller sådan noget). Men de lukker så bare en time efter drengene er ankommet. Synes kælk og skøjter lyder fantastisk. Jeg tror måske også godt man må snige sig ind på muldbjergskolens kælkebakke på en lørdag. Det ligger jo lige ved siden af skøjterne. Ang. kælk, kan man komme langt med sorte sække  Varm kakao og boller er fasters specialitet! Jeg ved ikke helt med den nye svømmehal. Seminariets var engang gratis - men hvad gør man med drenge i omklædningsrum? Skal ham på 11 alene i drengeomklædningen? (tror jeg selv han vil foretrække) I kan nok se at det er godt jeg får lov at øve mig på mine nevøer, for hvor er der dog mange detaljer man ikke kender til! Nå men det kan jeg undersøge når jeg skal i skole... Svømmehal er jo fantastisk - alle er så nemme at få i seng efter en svømmetur - eller hvis vi gør det søndag bliver de meget nemme at have resten af dagen for deres forældre, som sikkert er trætte efter første aleneweekend i flere år! Med alle jeres gode forslag, så tror jeg måske jeg ringer og spørger brormand om jeg må have dem lidt mere af søndag  Iiiih jeg glæder mig helt vildt! Det bliver så fedt at have dem for mig selv, det er vidst et par år siden det sidst er sket og det er jo med at få dem lært at kende ordentligt inden de bliver teenagere - for så bliver jeg for alvor den seje faster og sådan en skal man have hvis nu man kommer i uføre som man ikke tør fortælle sine forældre - men en fortrolig voksen skal man have  Tusind tak for forslagene!
Hej Det afhænger lidt af den enkelte svømmehals regler, men der hvor vi bader hedder aldersgrænsen max 7 år i omklædningsrummet, ellers skal man klæde om der hvor man "hører" til. Det er heller ikke noget problem, de 2 store kan sagtens klæde om selv. Så kan du evt tage den lille med ind til damerne. Hilsen Anne
Jeg ville have foreslået en tur i Hjørring bjerge med kælk, men hvis du bor langt derfra og ingen kælk har, er det jo ikke meget ved. Ellers syntes jeg der er mange gode forslag   God fornøjelse med nevøerne. Louise
Ja, igen tak for de mange super gode forslag! Først skal det jo siges at ungerne er super cool. Er egentlig også ret sikker på at den lille (så lille er han jo heller ikke - men fremmelig til gengæld) kan sikkert sagtens klare sig med hjælp fra sine brødre. Tror jeg hellere han vil. Ang sneskovling hahahha! men det har jeg folk til  Nu har jeg også købt ind til det meste af det mad og slik og kage vi skal fortære. Det bliver skide hyggeligt. Jeg har jo ikke et spisebord og kun 2 stole, tilgengæld har jeg masser af kreativitet, så vi leger Nepal (hvor jeg rejser til om ½ år) hvor de ikke har stole og så spiser vi på gulvet i skrædderstilling. Moren mener de vil være vilde med det. Familien er lidt konform, så nu skal de op til deres skøre faster skal de! Nepal-temaet passer jo også fint til kælkning og skøjtning. Tusind tak for alle de gode idéer. Det bliver jo altid lettere end man regner med, når man sidder og er überbekymret ikkebørnshaver.
Ikke en snemand-man kan lave så meget andet. Jeg har selv lavet en snehest- liggende- men hoved/hals var fri af jorden uden støtte/skelet. Slæde: Man kan køre på indkøbsposer/opvaskebakker- i mangel af bedre. En snehule. En snelygte- laves af snebolde og et udendørslys. Man stabler snebolde op i pyramideform. Åben på den ene side. Fodre ænder- er de jo nok for store til. Men med fuglebog og kikkert- kan man også opleve noget.
Jamen jeg synes biblioteket er helt fantastisk. Fik en rundvisning deroppe sidste år, og var virkelig facinerende. Der var så mange forskellige områder og muligheder. Virkelig noget for alle. Ang kælkebakke så plejer de fleste skolers legepladser m.m da stå åbent i weekender, og ellers må i jo lave sneboldkamp i stedet for...eller snemænd.. Med alt den sne der skal komme så kan der sikkert også graves huler  Kan huske da jeg var lille så var bedste bare komme ned til moster som ikke havde børn. For så kom vi i bio og så tegnefilm, var på en masse museer og ude i koloni havehuset. Bare måden hun var på, og alt var anderledes end hjemme, det var bare lykken